**Acum se poate**

*MarianP*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Acum se poate

Privirile-s plecate-n târg de vise

Şi inimile-n dune de nisipuri,

Ca beduini rătăcitori în cărţi închise

În căutarea unei oaze din nimicuri.

Era târziu în noi, şi-ntre secunde

Se aciuau dureri şi-anestezii

Ce aminteau de estacadele pe unde

Noi balansam între ce-a fost şi ce ar fi.

Eram introvertiţi în ploi mărunte

Şi-n adulter de vânturi stranii, reci

Emaciam eclectic vârf de munte,

Amnezici printre stafii de poteci.

Ghiceam în floarea pietrei ascunzişuri

Reverberând somatice ecouri,

Şi-n anodinul filigran, scut de hăţişuri,

Îţi pipăiam, alt eu, trup de halouri.

La buzunarul unei despărţiri tăcute

Nu ne-am tivit bilete de concesii

Crezând că vom ciupi din alăute

Un alt refren, lucind pe alte gresii.

Am fi putut, măcar încondeiate

Să alungăm parcimonii de mici regrete

Şi să schimbăm ce-a fost, cu-Acum se poate!

Bătându-ne cu inimi, pe-ndelete.

Pe caldarâmul gri îţi las o hartă

O eticheta cu lipici pe ambe feţe

Pe una, e un zumzet:Tu mă iartă!

Iar pe revers, noi începuturi, din tristeţe.

Marian Puscasiu

August 2015